Ѽпрест҃а́я влд̑чце бцд̑е, пребл҃гослове́нная мт҃и хрс̑та̀ бг҃а сп҃си́теля на́шегѡ, всѣ́хъ скорбя́щихъ ра́досте, больны́хъ посѣще́ніе, немощны́хъ покро́ве и засту́пнице, вдови́цъ и си́рыхъ покрови́тельнице, ма́терей печа́льныхъ всенаде́жная утѣ́шительнице, младе́нцєвъ немощны́хъ крѣ́посте, и всѣ̂мъ безпомѡ́щнымъ всегда̀ гото́вая по́моще и вѣ́рное прибѣ́жище!̀, ѽ всемлс̑тивая, даде́ся ѿ всевы́шнягѡ бл҃года́ть во є́же всѣ́хъ заступа́ти и избавля́ти ѿ ско́рби и болѣ́зней, занѐ сама̀ лю̂тыя скѡ́рби и болѣ̂зни претерпѣ́ла єсѝ, взира́ющи на во́льное страда́ніе сн҃а твоегѡ̀ возлю́бленнагѡ и того̀ на крс̑тѣ̀ распина́ема зря́щи, єгда̀ ѡру́жіе сѷмеѡ́номъ предрече́нное се́рдце твоѐ про́йде